**PRILOGA III – FINANČNA in POGODBENA PRAVILA**

**I. PRAVILA, KI SE UPORABLJAJO ZA PRORAČUNSKE KATEGORIJE NA PODLAGI PRISPEVKOV NA ENOTO**

**I.1 Pogoji za upravičenost prispevkov na enoto**

Kadar so nepovratna sredstva v obliki prispevka na enoto, mora število enot izpolnjevati naslednje pogoje:

1. enote morajo biti dejansko uporabljene ali proizvedene v obdobju, določenem v členu I.2.2 posebnih pogojev;
2. enote morajo biti potrebne za izvajanje projekta ali proizvedene v njegovem okviru in
3. število enot mora biti določljivo in preverljivo, zlasti pa podprto z dokumenti in dokazili, opredeljenimi v tej prilogi.

**I.2 Izračun in dokazila za prispevke na enoto**

1. **Upravljanje in izvajanje projekta**
2. Izračun zneska nepovratnih sredstev: znesek nepovratnih sredstev se izračuna tako, da se skupno število mesecev trajanja projekta pomnoži s prispevkom na enoto, ki se uporablja za upravičenca, kakor je določen v Prilogi IV k Sporazumu. Upravičenci se morajo o medsebojni razdelitvi zneska dogovoriti glede na svojo zadevno delovno obremenitev ter prispevek k aktivnostim in rezultatom projekta.
3. Sprožilni dogodek: dogodek, ki je pogoj za upravičenost do nepovratnih sredstev, je, da upravičenec izvaja aktivnosti projekta in dosega rezultate projekta, ki se krijejo iz te proračunske kategorije, v skladu z vlogo za nepovratna sredstva in odobritvijo nacionalne agencije.
4. Dokazila: dokazilo o izvedenih aktivnostih in doseženih rezultatih se zagotovi v obliki opisa teh aktivnosti in rezultatov v končnem poročilu. Poleg tega mora koordinator dosežene rezultate naložiti na platformo Erasmus+ za rezultate projektov in/ali jih dati na razpolago za preverjanja in revizije v prostorih upravičencev, odvisno od tega, kakšni so.
5. Poročanje: koordinator mora za projekt kot celoto poročati o končni razdelitvi sredstev ter izvedenih aktivnostih in rezultatih.
6. **Mednarodna projektna srečanja**
7. Izračun zneska nepovratnih sredstev: znesek nepovratnih sredstev se izračuna tako, da se skupno število udeležb pomnoži s prispevkom na enoto, ki se uporablja, kakor je določen v Prilogi IV k Sporazumu.

Kraj izvora se praviloma razume kot kraj, v katerem ima sedež organizacija pošiljateljica, kraj izvajanja pa kot kraj, v katerem ima sedež organizacija gostiteljica. Če se sporoči drug kraj izvora ali izvajanja, mora upravičenec navesti razlog za to spremembo.

1. Sprožilni dogodek: dogodek, ki je pogoj za upravičenost do nepovratnih sredstev, je, da je udeleženec dejansko sodeloval na mednarodnem projektnem srečanju.
2. Dokazila:

* za pot med organizacijo pošiljateljico in organizacijo gostiteljico: dokazilo o udeležbi v aktivnosti v obliki seznama prisotnosti ali individualnih potrdil o prisotnosti, ki jih podpiše organizacija gostiteljica in v katerih so navedeni ime udeleženca, namen aktivnosti ter njen začetni in končni datum;
* kadar pot poteka iz kraja, ki ni kraj sedeža organizacije pošiljateljice, in/ali pot poteka v kraj, ki ni kraj sedeža organizacije gostiteljice, zaradi česar se razpon razdalje poti spremeni, je treba dejanski načrt poti dokazati z vozovnicami ali drugimi računi, na katerih sta navedena kraj odhoda in kraj prihoda;
* dokazilo o udeležbi na mednarodnem projektnem srečanju v obliki seznama udeležencev, ki ga podpišejo udeleženci in organizacija gostiteljica in na katerem so navedeni ime, datum in kraj mednarodnega projektnega srečanja ter za vsakega udeleženca: ime in podpis osebe ter ime in naslov organizacije, ki je osebo poslala;
* podroben dnevni red in vsi dokumenti, ki so se uporabili ali razdelili na mednarodnem projektnem srečanju.

1. Poročanje:

* koordinator mora poročati o kraju srečanja, datumu in številu udeležencev;
* upravičenci morajo biti v vseh primerih sposobni dokazati obstoj formalne povezave z osebami, ki se udeležijo mednarodnega projektnega srečanja, ne glede na to, ali pri projektu sodelujejo kot osebje (poklicno ali prostovoljno) ali kot učeči se organizacij upravičenk.

1. **Intelektualni rezultati**
2. Izračun zneska nepovratnih sredstev: znesek nepovratnih sredstev se izračuna tako, da se število delovnih dni osebja upravičencev pomnoži s prispevkom na enoto, ki se uporablja na dan za kategorijo osebja za državo, v kateri ima zadevni upravičenec sedež, kakor je določeno v Prilogi IV k Sporazumu. Zadevna kategorija ni povezana s strokovnim profilom osebe, ampak s funkcijo, ki jo oseba opravlja pri razvoju intelektualnih rezultatov.

Stroški osebja za menedžerje in administrativno osebje naj bi bili kriti že v okviru proračunske postavke „Upravljanje in izvajanje projekta“. Ti stroški se lahko v okviru proračunske postavke „Intelektualni rezultati“ uporabijo le, če se zanje odda vloga in jih odobri nacionalna agencija, kakor je določeno v Prilogi II.

1. Sprožilni dogodek: dogodek, ki je pogoj za upravičenost do nepovratnih sredstev, so pripravljeni intelektualni rezultati, ki so v skladu z oceno nacionalne agencije ustrezne kakovosti.
2. Dokazila:

* dokazilo o pripravljenih intelektualnih rezultatih, ki jih je treba naložiti na platformo Erasmus+ za rezultate projektov in/ali morajo biti na voljo za preverjanja in revizije v prostorih upravičencev, odvisno od tega, kakšni so;
* dokazilo o času, ki ga je osebje vložilo v pripravo intelektualnih rezultatov, in sicer v obliki časovne evidence za vsako osebo, na kateri so navedeni ime osebe, kategorija osebja glede na štiri kategorije iz Priloge IV, datumi in skupno število delovnih dni osebe pri pripravi intelektualnih rezultatov;
* dokazilo o naravi odnosa med osebo in zadevnim upravičencem (kot je vrsta pogodbe o zaposlitvi, prostovoljstvo, lastništvo MSP itd.), kot je evidentirano v uradnih evidencah upravičenca. Upravičenci morajo biti v vseh primerih sposobni dokazati obstoj formalne povezave z zadevno osebo, ne glede na to, ali oseba pri projektu sodeluje poklicno ali prostovoljno. Osebe, ki za upravičenca delajo na podlagi pogodbe o storitvah (npr. prevajalci, oblikovalec spletnih strani), se ne štejejo za osebje zadevne organizacije. Njihov delovni čas se zato ne more uveljavljati v okviru postavke „Intelektualni rezultati“, je pa lahko upravičen v okviru postavke „Izredni stroški“ pod pogoji, določenimi v povezanem oddelku v nadaljevanju.

1. Poročanje:

* koordinator mora za projekt kot celoto poročati o izvedenih aktivnostih in pripravljenih rezultatih. Vključiti mora informacije o začetnem in končnem datumu ter številu delovnih dni na kategorijo osebja za vsakega upravičenca, ki neposredno sodeluje pri razvoju intelektualnih rezultatov.

1. **Multiplikativni dogodki**
2. Izračun zneska nepovratnih sredstev: znesek nepovratnih sredstev se izračuna tako, da se število udeležencev iz organizacij, ki niso upravičenec, pridruženih partnerjev, ki gostijo multiplikativni dogodek, in drugih partnerskih organizacij projekta, kakor so določene v Sporazumu, pomnoži s prispevkom na enoto, ki se uporablja na udeleženca, kakor je določen v Prilogi IV k Sporazumu.
3. Sprožilni dogodek: dogodek, ki je pogoj za upravičenost do nepovratnih sredstev, je izvedba multiplikativnega dogodka, ki je v skladu z oceno nacionalne agencije ustrezne kakovosti.
4. Dokazila:

* dokazilo o udeležbi na multiplikativnem dogodku v obliki seznama udeležencev, ki ga podpišejo udeleženci in na katerem so navedeni ime, datum in kraj multiplikativnega dogodka ter za vsakega udeleženca: ime in podpis osebe ter ime in naslov organizacije, ki je osebo poslala (če je relevantno);
* podroben dnevni red in vsi dokumenti, ki so se uporabili ali razdelili na multiplikativnem dogodku.

1. Poročanje:

* Koordinator mora za projekt kot celoto poročati o opisu multiplikativnega dogodka, zajetih intelektualnih rezultatih, glavni in sodelujočih organizacijah, kraju srečanja ter številu lokalnih in mednarodnih udeležencev.
* Če upravičenci ne razvijejo intelektualnih rezultatov, za katere so oddali vlogo nacionalni agenciji in jih je ta odobrila, tudi povezani multiplikativni dogodki ne bodo upravičeni do nepovratnih sredstev. Če je nacionalna agencija podporo dodelila za razvoj več intelektualnih rezultatov, na koncu pa jih je izvedenih le nekaj, mora nacionalna agencija določiti, do kolikšnega deleža nepovratnih sredstev je upravičen vsak od povezanih multiplikativnih dogodkov.

1. **Aktivnosti učenja, poučevanja in usposabljanja**
2. Izračun zneska nepovratnih sredstev: znesek nepovratnih sredstev je v obliki prispevka na enoto za pot ter individualno in jezikovno podporo. Izračuna se, kot sledi:

* Pot: znesek nepovratnih sredstev se izračuna tako, da se število udeležencev pomnoži s prispevkom na enoto, ki se uporablja za razpon razdalje poti, kakor je določen v Prilogi IV k Sporazumu; za določitev ustreznega razpona razdalje poti morajo upravičenci uporabiti spletni kalkulator razdalje, ki je na voljo na spletnem mestu Komisije: <http://ec.europa.eu/programmes/erasmus-plus/tools/distance_sl.htm>.
* Individualna podpora: znesek nepovratnih sredstev se izračuna tako, da se število dni/mesecev na udeleženca, vključno s spremljevalci za do 60 dni, pomnoži s prispevkom na enoto, ki se na dan/mesec uporablja za zadevno vrsto udeleženca in zadevno državo gostiteljico, kakor je določen v Prilogi IV k Sporazumu. V primeru nepolnih mesecev pri aktivnostih, ki trajajo več kot dva meseca, se znesek nepovratnih sredstev izračuna tako, da se število dni v nepolnem mesecu pomnoži z 1/30 prispevka na enoto na mesec. Če je potrebno, lahko upravičenec doda en dan za pot neposredno pred prvim dnem aktivnosti in en dan za pot neposredno po zadnjem dnevu aktivnosti; ti dodatni dnevi za pot se upoštevajo pri izračunu individualne podpore.
* Jezikovna podpora: znesek nepovratnih sredstev se izračuna tako, da se skupno število udeležencev, ki so deležni jezikovne podpore, pomnoži s prispevkom na enoto, ki se uporablja, kakor je določen v Prilogi IV k Sporazumu.
* Podpora udeležencem v aktivnostih učenja, poučevanja in usposabljanja, ki se izvajajo v njihovi domovini, je v okviru te proračunske kategorije upravičena, če pri aktivnostih sodelujejo udeleženci iz organizacij upravičenk iz vsaj dveh različnih držav Programa, razdalja med krajem odhoda in krajem prihoda, kakor sta določena zgoraj, pa v skladu s spletnim kalkulatorjem razpona razdalje poti znaša vsaj 10 km.
* Upravičenci morajo biti v vseh primerih sposobni dokazati obstoj formalne povezave z osebami, ki se udeležujejo mednarodnih aktivnosti učenja, poučevanja ali usposabljanja, ne glede na to, ali pri projektu sodelujejo kot osebje (poklicno ali prostovoljno) ali kot učeči se. Vendar se takšna formalna povezava ne zahteva za mlade, ki sodelujejo v kombinirani mobilnosti, in mladinske delavce, ki sodelujejo pri kratkotrajnem usposabljanju osebja.

1. Sprožilni dogodek:

* Potni stroški: dogodek, ki je pogoj za upravičenost do nepovratnih sredstev, je, da je udeleženec dejansko sodeloval pri aktivnosti.
* Individualna podpora: dogodek, ki je pogoj za upravičenost do nepovratnih sredstev, je, da je udeleženec dejansko sodeloval pri aktivnosti.
* Jezikovna podpora: sprožilni dogodek za upravičenost do nepovratnih sredstev je, da je udeleženec sodeloval pri aktivnosti, ki je trajala več kot dva meseca, in da se je zadevna oseba dejansko udeležila jezikovne priprave v jeziku poučevanja ali dela.

1. Dokazila:
2. Pot

* Za pot med organizacijo pošiljateljico in organizacijo gostiteljico: dokazilo o udeležbi v aktivnosti v obliki seznama prisotnosti ali individualnih potrdil o prisotnosti, ki jih podpiše organizacija gostiteljica in v katerih so navedeni ime udeležencev, namen aktivnosti ter njen začetni in končni datum.

1. Individualna podpora

Dokazilo o udeležbi v aktivnosti v obliki seznama prisotnosti ali individualnih potrdil o prisotnosti, ki jih podpiše organizacija gostiteljica in v katerih so navedeni ime udeleženca, namen aktivnosti ter njen začetni in končni datum.

1. Jezikovna podpora

* Dokazilo o udeležbi na tečajih v obliki izjave, ki jo podpiše izvajalec tečaja in v kateri so navedeni ime udeleženca, poučevani jezik, oblika zagotovljene jezikovne podpore in njeno trajanje, ali
* račun za nakup učnega gradiva, na katerem so navedeni zadevni jezik, ime in naslov organa, ki je izdal račun, znesek in valuta ter datum računa, ali
* če jezikovno podporo neposredno zagotavlja upravičenec: izjava, ki jo podpiše in datira udeleženec, v kateri so navedeni ime udeleženca, poučevani jezik, oblika prejete jezikovne podpore in njeno trajanje.

1. Poročanje:

* Koordinator mora poročati o kraju vseh aktivnosti učenja, poučevanja in usposabljanja, datumu in številu udeležencev.

**II. PRAVILA, KI SE ZA PRORAČUNSKE KATEGORIJE UPORABLJAJO NA PODLAGI POVRAČILA DEJANSKO NASTALIH STROŠKOV**

**II.1 Pogoji za povračilo dejanskih stroškov**

Kadar so nepovratna sredstva v obliki povračila dejanskih stroškov, morajo veljati naslednji pogoji:

1. so stroški, ki so jih imeli upravičenci;
2. nastali so v obdobju iz člena I.2.2;
3. navedeni so v oceni proračuna iz Priloge II ali so upravičeni zaradi proračunskih prerazporeditev v skladu s členom I.3.3;
4. nastanejo v zvezi s projektom, kot je opisano v Prilogi II, in so potrebni za njegovo izvajanje;
5. so določljivi in preverljivi ter zlasti evidentirani v računovodskih izkazih upravičenca in določeni v skladu z računovodskimi standardi, ki se uporabljajo v državi, kjer ima upravičenec sedež, in v skladu z njegovo običajno prakso stroškovnega računovodstva;
6. ustrezajo zahtevam davčne in socialne zakonodaje, ki se uporablja;
7. so smotrni, utemeljeni in v skladu z načeli dobrega finančnega poslovodenja, zlasti glede gospodarnosti in učinkovitosti;
8. niso kriti v obliki prispevka na enoto, kakor je določen v oddelku I te priloge.

**II.2 Izračun dejanskih stroškov**

1. **Podpora za posebne potrebe**
2. Izračun zneska nepovratnih sredstev: nepovratna sredstva so povračilo 100 % upravičenih stroškov, ki so dejansko nastali.
3. Upravičeni stroški: stroški, ki so neposredno povezani z udeleženci s posebnimi potrebami in spremljevalci, vključno s stroški za bivanje spremljevalcev po 60. dnevu bivanja, in so dodatni glede na stroške, podprte s prispevkom na enoto, kakor je določen v oddelku I te priloge.
4. Dokazila: računi za dejansko nastale stroške, na katerih so navedeni ime in naslov organa, ki je izdal račun, znesek in valuta ter datum računa.
5. **Izredni stroški**
6. Izračun zneska nepovratnih sredstev: nepovratna sredstva so povračilo:

– 75 % upravičenih stroškov, ki so dejansko nastali zaradi oddaje naročil podizvajalcem, nakupa blaga ali finančnega jamstva,

– in 80 % upravičenih stroškov dragega potovanja,

pri čemer je najvišji možni znesek 50 000 EUR na projekt brez stroškov finančnega jamstva, če se tako zahteva v Sporazumu.

1. Upravičeni stroški:

* oddaja naročil podizvajalcem: oddaja naročil podizvajalcem ter nakup blaga in storitev, če upravičenec odda vlogo za to in jo nacionalna agencija odobri, kakor je določeno v Prilogi II;
* finančno jamstvo: stroški, povezani z jamstvom za predhodno financiranje, ki ga predloži upravičenec, kadar tako jamstvo zahteva nacionalna agencija, kakor je določeno v členu I.4.2 Sporazuma;
* stroški najvarčnejšega, a tudi najučinkovitejšega načina potovanja, za upravičene udeležence, za katere običajno pravilo financiranja ne krije vsaj 70 % upravičenih stroškov. Izredni stroški za drago potovanje nadomeščajo običajna nepovratna sredstva za potne stroške;
* stroški, povezani s stroški amortizacije opreme ali drugih sredstev (novih ali rabljenih), kot so knjiženi v računovodskih izkazih upravičenca, če so bila sredstva nabavljena v skladu s členom II.10 ter odpisana v skladu z mednarodnimi računovodskimi standardi in običajnimi računovodskimi praksami upravičenca. Stroški najema ali zakupa opreme ali drugih sredstev so prav tako upravičeni, če ne presegajo stroškov amortizacije podobne opreme ali sredstev ter ne vključujejo stroškov financiranja. V primeru nakupa, najema ali zakupa opreme se lahko zahteva le znesek, ki ustreza času uporabe opreme za projekt.

1. Dokazila:

* oddaja naročil podizvajalcem: dokazilo o plačilu nastalih stroškov na podlagi računov, na katerih so navedeni ime in naslov organa, ki je izdal račun, znesek in valuta ter datum računa;
* finančno jamstvo: dokazilo o stroških finančnega jamstva, ki ga izda organ, ki je upravičencu zagotovil jamstvo, in v katerem so navedeni ime in naslov organa, ki je izdal finančno jamstvo, znesek in valuta stroškov jamstva ter datum in podpis zakonitega zastopnika organa, ki je izdal jamstvo;
* stroški amortizacije: dokazilo o nakupu, najemu ali zakupu opreme, kot je knjiženo v računovodskih izkazih upravičenca, s katerim je dokazano, da so ti stroški nastali v obdobju iz člena I.2.2 in da se lahko upošteva delež dejanske uporabe za namene projekta;
* v primeru potnih stroškov: dokazilo o plačilu povezanih stroškov na podlagi računov, na katerih so navedeni ime in naslov organa, ki je izdal račun, znesek in valuta, datum računa in potek poti.]

**III. POGOJI ZA UPRAVIČENOST AKTIVNOSTI PROJEKTA**

1. Upravičenci morajo zagotoviti, da so aktivnosti projekta, za katere so bila dodeljena nepovratna sredstva, upravičene v skladu s pravili iz vodnika za prijavitelje Erasmus+ za vsak ključni ukrep in vsako področje.
2. Izvedene aktivnosti, ki niso v skladu s pravili iz vodnika za prijavitelje Erasmus+, kakor so dopolnjena s pravili iz te priloge, mora nacionalna agencija razglasiti za neupravičene, zneske nepovratnih sredstev za zadevne aktivnosti pa je treba v celoti povrniti. Povračilo mora zajemati vse proračunske kategorije, za katere so bila dodeljena nepovratna sredstva v zvezi z aktivnostjo, ki je razglašena za neupravičeno.
3. Upravičeno minimalno trajanje aktivnosti mobilnosti iz vodnika za prijavitelje je minimalno trajanje aktivnosti brez časa, porabljenega za pot.

**IV. PRAVILA IN POGOJI ZA ZNIŽANJE NEPOVRATNIH SREDSTEV ZARADI SLABEGA ALI DELNEGA IZVAJANJA ALI IZVAJANJA Z ZAMUDO**

* Nacionalna agencija lahko ugotovi, da je projekt izveden slabo, delno ali z zamudo, na podlagi:
  + končnega poročila, ki ga predloži koordinator;
  + rezultatov in izidov, doseženih v okviru projekta.
* Nacionalna agencija lahko upošteva tudi informacije, ki jih prejme iz katerega koli drugega ustreznega vira in ki potrjujejo, da projekt ni izveden v skladu s pogodbenimi določbami. Drugi viri informacij lahko vključujejo obiske za spremljanje, preglede dokumentacije ali preglede na kraju samem, ki jih izvede nacionalna agencija.
* Končno poročilo se oceni na podlagi meril kakovosti, na podlagi katerih lahko prejme največ 100 točk. Če končno poročilo skupno prejme manj kot 50 točk, lahko nacionalna agencija zniža končni znesek nepovratnih sredstev zaradi slabega ali delnega izvajanja projekta ali izvajanja projekta z zamudo, čeprav so bile vse sporočene aktivnosti upravičene in so se dejansko izvedle.
* Nacionalna agencija oceni končno poročilo, rezultate in izide na podlagi skupnega sklopa meril kakovosti, ki se osredotočajo na naslednje postavke:
  + v kolikšni meri se je projekt izvajal v skladu z odobreno vlogo za nepovratna sredstva;
  + kakovost izvedenih aktivnosti in njihova skladnost s cilji projekta;
  + kakovost doseženih rezultatov in izidov;
  + učni rezultati in vpliv na udeležence;
  + v kolikšni meri se je za projekt izkazalo, da je inovativen/dopolnjuje druge pobude;
  + v kolikšni meri se je za projekt izkazalo, da prispeva dodano vrednost na ravni EU;
  + v kolikšni meri so se v okviru projekta izvedli učinkoviti ukrepi za zagotavljanje kakovosti in ukrepi za vrednotenje rezultatov projekta;
  + vpliv na sodelujoče organizacije;
  + v primeru aktivnosti učenja, poučevanja in usposabljanja: kakovost praktičnih ureditev za podporo mobilnosti z vidika priprave in spremljanja udeležencev ter njihove podpore med aktivnostjo mobilnosti, kakovost ureditev za priznavanje/potrjevanje učnih rezultatov udeležencev;
  + kakovost in obseg izvedenih aktivnosti razširjanja;
  + morebitni širši učinek projekta na posameznike in organizacije, ki niso upravičenci.
* Znižanje nepovratnih sredstev zaradi slabega ali delnega izvajanja ali izvajanja z zamudo se lahko uporabi za končni skupni znesek upravičenih stroškov in lahko znaša:
  + - * 25 %, če končno poročilo prejme najmanj 40 točk in manj kot 50 točk;
      * 50 %, če končno poročilo prejme najmanj 25 točk in manj kot 40 točk;
      * 75 %, če končno poročilo prejme manj kot 25 točk.

**V. SPREMEMBE NEPOVRATNIH SREDSTEV**

NI RELEVANTNO

**VI. PREVERJANJA UPRAVIČENCEV DO NEPOVRATNIH SREDSTEV IN PREDLOŽITEV DOKAZIL**

V skladu s členom II.27 Priloge I k Sporazumu se lahko pri upravičencih izvedejo preverjanja in revizije v zvezi s Sporazumom. Namen preverjanj in revizij je prepričati se, ali so upravičenci nepovratna sredstva upravljali ob upoštevanju pravil iz Sporazuma, da se določi končni znesek nepovratnih sredstev, do katerega so upravičeni upravičenci.

Preverjanje končnega poročila je treba izvesti za vse projekte. Poleg tega se lahko za projekt izvede dodatno preverjanje dokumentacije ali pregled na kraju samem, če je sporazum za projekt vključen v vzorec nacionalne agencije, ki ga zahteva Evropska komisija, ali če je nacionalna agencija zadevni sporazum izbrala za usmerjeno preverjanje na podlagi ocene tveganja.

Za preverjanje končnega poročila in preverjanje dokumentacije mora koordinator nacionalni agenciji predložiti kopije dokazil iz oddelka I.2 (vključno s kopijami dokazil drugih upravičencev), razen če nacionalna agencija zahteva predložitev izvirnikov. Nacionalna agencija mora izvirnike dokazil po analizi vrniti upravičencu. Če upravičenec ni uradno pooblaščen za pošiljanje izvirnikov dokumentov za preverjanje končnega poročila ali dokumentacije, lahko zadevni upravičenec namesto tega pošlje kopijo dokazil.

Nacionalna agencija lahko od upravičencev zahteva, da za kakršno koli preverjanje zagotovijo dodana dokazila ali dokaze, ki se navadno zahtevajo za preverjanje kakšne druge vrste, kot je določeno v členu II.27 splošnih pogojev.

Različna preverjanja morajo vključevati:

1. **Preverjanje končnega poročila**

Preverjanje končnega poročila se izvede v fazi končnega poročanja v prostorih nacionalne agencije, da se določi končni znesek nepovratnih sredstev, do katerega so upravičeni upravičenci.

Koordinator mora nacionalni agenciji prek orodja za mobilnost predložiti končno poročilo, ki vključuje naslednje informacije o odhodkih iz nepovratnih sredstev:

* Prispevki na enoto, porabljeni za proračunske kategorije:
  + upravljanje in izvajanje projekta
  + mednarodna projektna srečanja
  + samo za strateška partnerstva za inovacije: intelektualni rezultati
  + samo za strateška partnerstva za inovacije: multiplikativni dogodki
  + pot
  + individualna podpora
  + jezikovna podpora
* Dejansko nastali stroški za proračunsko kategorijo:
  + podpora za posebne potrebe
* Dejansko nastali prispevki in dokazila iz oddelka II te priloge za proračunsko kategorijo:
  + izredni stroški
* Rezultati projekta, ki se naložijo na platformo Erasmus+ za rezultate projektov.

1. **Preverjanje dokumentacije**

Preverjanje dokumentacije je poglobljeno preverjanje dokazil v prostorih nacionalne agencije, ki se lahko izvede v fazi končnega poročanja ali po njej.

Koordinator mora na zahtevo nacionalni agenciji predložiti dokazila za vse proračunske kategorije.

1. **Pregledi na kraju samem**

Preglede na kraju samem izvede nacionalna agencija v prostorih upravičencev ali drugih prostorih, relevantnih za izvajanje projekta. Upravičenci morajo med temi pregledi nacionalni agenciji dati na voljo za pregled izvirnike dokazil, kot je določeno za preverjanja končnega poročila in dokumentacije.

Izvedeta se lahko dve vrsti pregledov na kraju samem.

* ***Pregled na kraju samem med izvajanjem projekta***

Ta pregled se izvede med izvajanjem projekta, da lahko nacionalna agencija neposredno preveri dejansko izvedbo in upravičenost vseh aktivnosti in udeležencev projekta.

* ***Pregled na kraju samem po zaključku projekta***

Ta pregled se izvede po koncu projekta in običajno po preverjanju končnega poročila.

Upravičenci morajo nacionalni agenciji poleg vseh dokazil zagotoviti tudi dostop do evidenc stroškov projekta v svojih računovodskih izkazih.